Juani Mendiola

Juani Mendiola Barkaiztegi (Donostia, Gipuzkoa, 1924/1925 - ibidem, 2006ko martxoaren 11) euskal antzezlea izan zen.

Aktore ibilbidea 
Antzerkian, zineman eta telebistan lan ugari egin zuen Mendiolak. Haren gurasoak Ixabel Barkaiztegi eta Inaxio Mendiola izan ziren. Ixabel amak lotura estua izan zuen kultura munduarekin, nahiz eta antzerkian ibili ez. Juani Mendiolaren (eta Jose Luis Goenaga senarraren) ondorengoek ere interpretazioarekin edo artearekin lotutako ibilbidea egin dute, tartean Aizpea Goenaga eta Juan Luis Goenaga seme-alabek eta Barbara Goenaga zein Aia Kruse bilobek.

Txoria txori 
Aktorea izateaz gain, sukaldaria eta Donostiako Alde Zaharreko Aurrera jatetxeko nagusia zen. Poesia zalea zenez, jatetxeko musuzapietan euskarazko poesiak txertatzen zituen. Mikel Laboak musuzapi horietako batean Joxan Artzeren Txoria txori poesia irakurri zuen, eta norena zen galdetu ondoren poetarekin harremanetan jarri eta kantu ezaguna sortu zuen.

Filmografia 
 Aupa Etxebesteǃ (2005)
 La voz de su amo (2001)
 Bertzea (2001)
 Sí, quiero... (1999)
 La gente de la Universal (1993)
 Offeko maitasuna (1992)
 Santa Cruz, el cura guerrillero (1991)
 Loraldia (1990)
 Betirako sua (1984)
 La fuga de Segovia (1981)
 Jaun ta Jabe

Erreferentziak 

Donostiako aktoreak